Для аднаўлення і развіцця народнай гаспадаркі раёна з саюзнага бюджэту былі выдзелены вялікія грашовыя асігнаванні. З розных рэгіёнаў краіны паступала прамысловае абсталяванне, будаўнічыя матэрыялы і іншае. На той час у раёне налічвалася 194 калгасы і саўгасы. У адроджаных гаспадарках паступова ўмацоўвалася эканоміка, пашыраліся пасяўныя плошчы. У 1946 годзе пасяўная плошча ўсіх калгасаў і саўгасаў раёна ўзрасла на 18 тысяч га ў параўнанні з 1944 годам і дасягнула 75,5 % даваеннага ўзроўню.